विश्व कप विजेता अंडर-19 भारतीय क्रिकेट टीम के कप्तान पृथ्वी शॉ ने सोमवार को मुंबई में कहा कि उनके लिए विरार से माउंट माउनगानुई (न्यूजीलैंड) तक का सफर काफी ‘कठिनाइयों’ से भरा रहा. उन्होंने कहा कि अपने नेतृत्व में टीम के विश्व कप जीतने की खुशी को वह शब्दों में बयां नहीं कर सकते. भारत ने माउंट माउनगानुई में शनिवार को खेले गए फाइनल में ऑस्ट्रेलिया को आठ विकेट से हराकर रिकॉर्ड चौथी बार अंडर-19 विश्व कप जीता.